Paul-Henri Campbell

Paul-Henri Campbell () er ein tysk-amerikansk, tospråkleg forfattar av poesi og prosa på engelsk og tysk.

Arbeidet hans har ført han på leit etter moderne mytologiar.  Han omtalar tilnærminga si som mytisk realisme. Campbell har hatt tekstar publiserte i tyske og amerikanske litteraturtidskrift som Lichtungen, World Literature Today, Hessischer Literaturebote, Akzente, entwürfe og Cordite Poetry Review.

Liv 
Campbell blei fødd i Boston i Massachusetts i 1982 som son av ein tidlegare offiser i den amerikanske hæren og ein tysk sjukepleiar. Han voks opp i Massachusetts og flytta med familien til Tyskland, der han fullførte avgangseksamen (Abitur) i Bayern. Campbell blei fødd med ein alvorleg hjartesjukdom, og har hatt ein pacemaker sidan han var 24. Han fekk òg ein livstruande hjernesvulst fjerna ved Boston Children's Hospital då han var 10, og har hatt epilepsi sidan.

Campbell studerte klassisk filologi, med fokus på gammalgresk og katolsk teologi ved National University of Ireland i Maynooth og ved Goethe universitet i Frankfurt am Main.

Verk 
Campbell er hovudsakleg ein poet. For diktsamlinga nach den narkosen (‘etter narkosen’) frå 2017 fekk han den bayerske kunst- og litteraturprisen. Boka blei også oppført av Gregor Dotzauer ved Literaturhaus Berlin som ei av dei ti beste diktsamlingane i 2017, og anbefalt av Det tyske språk- og litteraturakademiet for 2018 av Uljana Wolf. 

Etter å ha teke for seg tema som romfart, Pontiac Firebird Trans-Am, A-train i New York, hangarskipet USS «Kitty Hawk» og flyet Concorde, har poesien hans gått over til tema som det å leva med funksjonshemming og det å leva eit «kunstig liv». Campbell byggjer på si eiga erfaring med hjartedefekt og det å vera avhengig av pacemaker.  I referanse til Judith Butler sin idé om heteronormativitet har Campbell skapt termen «salutonormativitet», som byggjer på at allmenn diskurs byrjar frå perspektivet om eit sunt liv – institusjonar, lovar, idear om eit godt liv og sjølve språk er dominert av helse. I nach den narkosen fokuserer Campbell på skrøpeleg, utilstrekkeleg, sjukt og infisert språk. Poesien hans stiller spørsmål ved paradigmet om sunt språk.

Etter å ha arbeidd med den Leipzig-baserte målaren Aris Kalaizis i fleire år gav Campbell ut fleire essay om samtidig målarkunst, særleg om målarar frå det tidlegare Aust-Tyskland, som Hartwig Ebersbach, Arno Rink, Michael Morgner, Sighard Gille og  Aris Kalaizis.

I januar 2013 blei Paul-Henri Campbell med i redaksjonen til DAS GEDICHT, eit av dei største poesitidsskrifta på tysk. Saman med Michael Augustin og Anton G. Leitner starta han den årlege antologien DAS GEDICHT chapbook. German Poetry Now. Målet er å presentere moderne tysk poesi til eit internasjonalt publikum i engelsk omsetjing.

Prisar og utmerkingar 

 Förderpreis des Herrmann-Hesse-Literaturpreises
 2017 Bayerischer Kunstförderpreis
 2012 Dichtungsring, Bonn. Omsetjingspris.
 2012 Poet-in-Residence, Dresden. Finalist saman med Carl-Christian Elze og Róža Domašcyna.

Verk

Forfattar 

 Duktus Operandi. Poetry, ATHENA-Verlag, Oberhausen 2010.
 Meinwahnstraße. Short Stories, fhl-Verlag, Leipzig 2011.
 Space Race. Gedichte: Poems, fhl-Verlag, Leipzig 2012.
 space race. Gedichte, (ny utgåve), Allitera Verlag, München 2015.
 Benedikt XVI. Audio Book, (spelt inn av Andreas Herrler og Mirko Kasimir), Monarda Publishing House, Halle/Saale 2012.
 At the End of Days | Am Ende der Zeilen. Gedichte:Poetry, fhl-Verlag, Leipzig 2013.
 nach den narkosen | after anesthesia. Wunderhorn Verlag, Heidelberg 2017.
 Tattoo & Religion. Die bunten Kathedralen des Selbst.  Heidelberg 2019, .

Redaktør/omsetjar 

 Paul-Henri Campbell (red.): Sottorealism. Aris Kalaizis, Imhof-Verlag, Petersberg 2013.
 Ludwig Steinherr: All Ears, Lyrikedition 2000, München 2013 (oms. av Paul-Henri Campbell).
 Michael Augustin, Anton G. Leitner, Paul-Henri Campbell (red.): DAS GEDICHT chapbook. German Poetry Now, Weßling/München 2014.
 Alexandru Bulucz, Leonhard Keidel, Paul-Henri Campbell (red.): "Es ist so dunkel, dass die Menschen leuchten." Zum Werk von Werner Söllner, "Die Wiederholung", Heidelberg 2017.
 Ludwig Steinherr: Light Song / Lichtgesang. Oms. av Paul-Henri Campbell. Lyrikedition 2000, München 2017.
 Michael Braun, Paul-Henri Campbell (red.): Lyrik-Taschenkalender 2018, Wunderhorn Verlag, Heidelberg 2017.

Kjelder 

Denne artikkelen bygger på «Paul-Henri Campbell» frå ,  den 1. august 2023.  

Tysk-amerikanarar
Tyske diktarar
USA-amerikanske diktarar
Forfattarar frå 2000-talet